**Dôvodová správa**

**A. Všeobecná časť**

Zákon č. 223/2001 Z. z. o odpadoch a o zmene niektorých zákonov v znení neskorších predpisov (ďalej len „zákon“) je základným predpisom v oblasti odpadového hospodárstva. Zákon ustanovuje základné práva a povinnosti orgánov štátnej správy, ako aj povinnosti právnických a fyzických osôb vo veciach odpadového hospodárstva.

V zmysle §39 ods. 2 za nakladanie s komunálnymi odpadmi a drobnými stavebnými odpadmi, ktoré vznikli na území obce, zodpovedá obec. Preto máme za to, že aj konania podľa §18 ods. 7 a nasledovných odsekov by mala vykonávať obec, nakoľko relevantnými podkladmi, akými sú napríklad vlastnícke vzťahy k pozemkom, nájomné vzťahy, tvorba komunálnych odpadov na území obce a pod., disponuje priamo obec.

Navrhovaná právna úprava je v súlade s Ústavou Slovenskej republiky, s ústavnými zákonmi, s ďalšími zákonmi ako aj s medzinárodnými zmluvami, ktorými je Slovenská republiky viazaná.

Predložený vládny návrh zákona nebude mať vplyv na štátny rozpočet, rozpočet obcí a vyšších územných celkov, na zamestnanosť, životné prostredie, ani na podnikateľské prostredie.

# B. Osobitná časť

K Čl. I

K bodu 1:

Navrhuje sa doplniť veta týkajúca sa oznámenia alebo zistenia Obvodného úradu životného prostredia, ktoré Obvodný úrad životného prostredia ešte pred zahájením konania podľa ods. 7 postúpi príslušnej obci, v katastrálnom území ktorej je komunálny odpad umiestnený, v prípade ak je zrejmé, že sa jedná o komunálny odpad alebo drobný stavebný odpad.

K bodu 2:

Navrhuje sa doplniť slovo obec, nakoľko aj v zmysle §39 ods. 2 je za nakladanie s komunálnymi odpadmi a drobnými stavebnými odpadmi, ktoré vznikli na území obce, zodpovedá obec.

K bodu 3:

Navrhuje sa doplniť slovo obec, nakoľko aj v zmysle §39 ods. 2 je za nakladanie s komunálnymi odpadmi a drobnými stavebnými odpadmi, ktoré vznikli na území obce, zodpovedá obec.

K Čl. II

Vzhľadom na dĺžku legislatívneho procesu a potrebnú legisvakanciu sa navrhuje, aby tento zákon nadobudol účinnosť 1. septembra 2011.